ISAMBILILO 7
Uzye Uwene Wakwe Leza I Cani?
1. Uzye Uwene wakwe Leza i cani?
Uwene wako Leza ali uteeko uwaya umwiyulu. Ulasisyapo mauteeko yonsi kuti uliwo uce wateeka; alino na vino Leza akalonda, vilacitika umwiyulu na pano nsi. Cumi kwene ukuvwa vino Leza alacita ukuomvya Uwene uu, i lyasi lisuma sana. Likwene sile Uwene wako Leza ulateeka ningo cakuti na antu yalatemwa cuze. Uteeko uu uliwo ulaleka kuti antu yace yalemane pano nsi.—Welengini Daniele 2:44; Mateo 6:9, 10; 24:14.
Uwene onsi ukakwata umwene. Nu Wene wakwe Leza wakwata umwene wino Yeova wasolola. Umwene wiyo a Yesu Klistu.—Welengini Umbwilo 11:15.
2. U mulandu ci uno Yesu wayela Umwene wa mpomvu?
Umwana wakwe Leza ali Mwene wa mpomvu pano wene wakwata icikuuku, kapya asilonda ivintu viipe. (Yoane 1:14) Nakupya wakwata amaka akusunga antu ningo, pano lino alaateeka insi, alaya ukwiyulu kwene. Lino Yesu watutulwike, wayile ukwiyulu nu kuyaikala ukwikasa lilungi lyakwe Yeova. (Ayebulai 10:12, 13) Lino papisile insita, alino Leza wamupeezile amaka yakutandika ukuteeka.—Welengini Daniele 7:13, 14.
3. Nga yauze aaweni alateeka na Yesu?
Kwayako iumba lya yantu akaamwa ukuti a muzilo; aaliyo yalateeka na Yesu mwiyulu. (Daniele 7:27) Atumwa yako Yesu acumi aliyo atandikiilepo ukusololwa ukuya a muzilo. Kufuma lili kwene, Yeova akasoolola aonsi na anaci acumi kuti yaye a muzilo. Antu yaa ndi yafwa, yakatutulukila ukwiyulu, wako vino cali kuli Yesu.—Welengini Yoane 14:1-3; 1 Kolinto 15:42-44.
Uzye antu yano yakaaya ukwiyulu, yaya yanga? Yesu watiile yaya sile “uufyo unono.” (Luka 12:32) Antu alaya ukwiyulu, yalaya 144,000, yonsi pamwi. Aaliyo yalaateeka insi pamwi na Yesu.—Welengini Umbwilo 14:1.
4. Uzye lino Yesu watandiike ukuteeka, ivyani vyacitike?
Uwene wakwe Leza watandiike ukuteeka umu 1914. * Na cino Umwene Yesu watandikiilepo ukucita, u kusumba Satana ni viwa vyakwe pa mpanga ya pansi. Lyene Satana wasosile icakuti watandiike ukuleta intazi mu nsi yonsi. (Umbwilo 12:7-10, 12) Kufuma lili kwene, macuzi ya antu yakalukuvula. Kwaya inkondo, vipowe, vikuko ni vilundumusi ivikulangizya ukuti likwene sile Uwene wasya utandike ukuteeka insi.—Welengini Luka 21:7, 10, 11, 31.
5. Ngu Wene wakwe Leza ukacita vyani?
Ndakayi, Uwene wakwe Leza ukakolonganya antu amu nko zyonsi nu kupanga iumba likalamba; na pa kuti cintu cico ciombeke, kwaya umulimo wakusimikila mu nsi yonsi. Lyene antu afuuke, aingi cuze, yakaiza kuli Yesu pa kuti aliwe aayateeka. Antu ya afuuke, yalacingililwa lino Uwene wakwe Leza ulonona ivintu vipe ivyaya pano nsi. Acino fwandi, yonsi aakulonda kuti yakikale ningo mu Wene wakwe Leza, yalinzile ukulauvwila Kateka Yesu.—Welengini Umbwilo 7:9, 14, 16, 17.
Pa myaka 1,000, lino Uwene ulateeka, alino vyonsi vino Leza walondanga kuti antu yace yaikala, vilacitika. Lyene impanga yonsi ilaya paladaise. Vyonsi vii nga vyaca vyacitika, alino Yesu alaswilizya Uwene kuli Isi. (1 Kolinto 15:24-26) A weni uno mukulonda kuti mukasimikileko pali vino Uwene wakwe Leza ulacita?—Welengini Masamu 37:10, 11, 29.
^ par. 6 Nga mukulonda ukumvwikisya vino Baibolo yasoowile umwaka wa 1914, welengini pa mafwa 215-218 mwi buku lya Ciyemba ilya kuti Bushe Cinshi Baibolo Isambilisha?
Sambililini na Vyunze
UZYE NDAKAI AAWENI AAKACITA VINO YEOVA AKAALONDA?
Uzye ya Nte Yakwe Yeova Yakaomba Uli Umulimo wa Kusimikila?
Tukaomba wakwe vino Yesu waombanga lino wali pano nsi. Iinzila ci zimwi-zimwi zino tukaomvya pa kusimikila?
bem_Latn bem_Latn bem_Latn bem_Latn bem_Latn bem_Latn bem_Latn bem_Latn bem_Latn bem_Latn bem_Latn bem_Latn tum_Latn bem_Latn bem_Latn bem_Latn run_Latn bem_Latn bem_Latn bem_Latn